อิสราเอลพร้อมโจมตีชิงตัดกำลัง ต่อสถานอำนวยความสะดวกด้านนิวเคลียร์ของอิหร่านได้ทุกเวลา
อิสราเอลเตือนมานานแล้วว่า ตนพร้อมที่จะโจมตีชิงตัดกำลัง ต่อสถานอำนวยความสะดวกด้านนิวเคลียร์ของอิหร่านได้ทุกเวลา การที่นานาประเทศเพิ่มการ
บรรดานักวิเคราะห์กล่าวว่า พวกผู้นำของอิสราเอลกำลังเตือนที่ว่านี้ด้วยน้ำเสียงที่อ่อนลง และเปิดโอกาสให้นำกระบวนการทางการทูตมาใช้ อิสราเอลเตือนเรื่องที่ตนพร้อมจะโจมตีชิงตัดกำลังต่อเป้าหมายในอิหร่านเหมือนกับที่เคยทำต่อซีเรียและอิรัคสมัยประธานาธิบดีซัดดัมฮุสเซนมาแล้วนั้นมานานเป็นเดือนๆ แล้ว แต่การแสดงทัศนวิจารณ์ของพวกเจ้าหน้าที่อิสราเอลเมื่อเร็วๆนี้บ่งชี้ว่าอิสราเอลอาจเปลี่ยนแนวพินิจเกี่ยวกับเรื่องนั้นไป เมื่อเดือนที่แล้วหนังสือพิมพ์อิสราเอลที่ทรงอิทธิพลฉบับหนึ่งอ้างคำพูดของรัฐมนตรีกลาโหมอิสราเอล เอฮุดบารัคที่กล่าวว่าอิหร่านมิได้เป็นภัยคุกคามอย่างใหญ่หลวงต่ออิสราเอลและเขาไม่คิดว่าอิสราเอลกำลังจะโดนทำลายล้างครั้งใหม่เมื่อคำนึงถึงการคุกคามของอิหร่าน ทัศนวิจารณ์ดังกล่าวเห็นได้ว่า เป็นการถอยฉากจากถ้อยแถลงคราวก่อนๆซึ่งรัฐบาลอิสราเอลหาว่าความทะเยอทะยานของอิหร่านเป็นภัยคุกคามต่อการดำรงคงอยู่ของรัฐยิว ผู้นำอิสราเอลคนอื่นๆ รวมทั้งรัฐมนตรีต่างประเทศอิสราเอลอาวิคดอร์ ลีเบอร์แมนผู้ยึดแนวแข็งกร้าวก็เปลี่ยนน้ำเสียงไปเช่นกันนายลีเบอร์แมนกล่าวทางสถานีโทรทัศน์ยิวช่องหนึ่งว่า เขาหวังว่าคงจะไม่มีความจำเป็นจะที่ต้องโจมตีอะไร และว่าชาติต่างๆ ที่ประชุมกับอิหร่านจะใช้อำนาจหยุดยั้งความบ้าคลั่งของโครงการนิวเคลียร์ของอิหร่านได้แต่อิสราเอลกล่าวว่า ทางเลือกทั้งหมดยังเปิดอยู่และเจ้าหน้าที่อิสราเอล อธิบายเกี่ยวกับทัศนวิจารณ์ของรัฐมนตรีกลาโหมอิสราเอลเอฮุด บารัคว่าหมายถึงว่าอิสราเอลยังไม่ตกอยู่ในอันตรายชนิดที่หายสาบสูญไปเลย เพราะอิสราเอลมีวิธีที่จะต่อต้านการโจมตีใดๆของอิหร่านได้ นักรัฐศาสตร์ เอวราฮำดิสกินแห่งมหาวิทยาลัยฮีบรูในกรุงเจรูซาเล็มกล่าไว้ตอนนี้ว่า ถ้าสหรัฐ หรืออิสราเอลเลือกทางเลือกด้านการทหารอิสราเอลจะประสพความสูญเสียมากทีเดียวเพราะอยู่แนวหน้าและเพราะเหตุนั้นจึงอาจไม่มีทางเลือกอย่างอื่นนอกจากด้านการทหารมาขบแก้ปัญหา" เวลาเดียวกัน นักวิเคราะห์กล่าวว่า พวกผู้นำของอิสราเอลไม่คิดว่าจะดำเนินการโจมตีไปตามลำพังและต้องการรอดูว่า แรงกดดันของนานาประเทศ จะทำให้อิหร่านยอมระงับโครงการนิวเคลียร์ของตนได้หรือไม่? นายดิสกินกล่าวว่า ในหมู่ผู้นำของอิสราเอลนั้นรู้สึกกันว่ารัฐบาลประธานาธิบดี โอบามาให้ความสนับสนุนอิสราเอลไม่มากเท่าสมัยรัฐบาลประธานาธิบดีบุช ส่วนนักวิเคราะห์ เมเอียร์ จาเวดานฟาร์ผู้เกิดที่อิหร่านกล่าวที่กรุงเทลอาวีฟว่า มีเหตุผลอีกประการหนึ่งที่ทำให้อิสราเอลสงบปากสงบคำลงเกี่ยวกับแนวพินิจของพวกเขา เขากล่าวว่า"เป็นไปได้ว่าเหตุการณ์ที่เกิดขึ้นในอิหร่านเมื่อเร็วๆ นี้แสดงให้เห็นว่ารัฐบาลอิหร่านในปัจจุบันไม่เข้มแข็งอย่างที่คนคิดกันอีกวิสัยหนึ่งก็คือรัฐมนตรีกลาโหมบารัคตระหนักในข้อเท็จจริงที่ว่ายิ่งอิหร่านถูกคุกคามมากเท่าไหร่ก็จะเป็นประโยชน์ต่อผู้นำอิหร่านมากขึ้นเท่านั้น" นอกจากนี้ อิสราเอลยังเป็นห่วงเรื่องภาพลักษณ์ของตนเองด้วยเพราะถูตกนานาประเทศกล่าวหาว่าทหารยิวก่อกรรมทำสิ่งที่มิชอบมิควรในช่วงเวลา22 วันที่อิสราเอลโจมตีพวกอิสลามผู้ฝักใฝ่ความรุนแรงย่านฉนวนกาซ่าเมื่อต้นปีนี้ นักวิเคราะห์กล่าวว่า พวกผู้นำของอิสราเอล มีเหตุผลในการวิตกห่วงใยว่าการดำเนินการของพวกเขาอาจจะโดนตรวจสอบอย่างละเอียดถ้ารีบเร่งปฏิบัติการครั้งใหม่ต่ออิหร่าน